LV Eiropas Savienības Oficiālais Vēstnesis C 156/2

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas 2003. gada 23. decembra Regulu (EK) Nr. 1/2004 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, pārstrādi un tirdzniecību

(2006/C 156/02)

Atbalsta numurs: XA 27-06

Dalībvalsts: Itālija

Reģions: Kampānija

Atbalsta shēmas nosaukums vai individuālā atbalsta saņēmēja uzņēmuma nosaukums: Atbalsts kampānijas vīna aizsardzības apvienību darbības uzsākšanai, attīstībai un veicināšanai

Juridiskais pamats: Legge 164/92 e successive modifiche ed integrazioni; D.G.R. 1208 del 23.9.2005

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Kopējais maksimālais atbalsta apjoms 100 000 EUR apmērā katrai apstiprinātajai programmai un atsevišķam saņēmējam no kopējās 320 000 EUR summas, kas pieejama 2006. gadā

Atbalsta maksimālā intensitāte: 60 % no izdevumiem, kas paredzēti darbības uzsākšanai; 100 % no izdevumiem, katrā nākamajā darbības gadā samazinot par 20 %; kopumā nepārsniedzot 80 % no kopējiem attaisnotajiem izdevumiem

Īstenošanas datums: No 2006. gada 1. maija

Atbalsta shēmas vai individuālā atbalsta ilgums: Maksimālais individuālā atbalsta ilgums ir trīs gadi

Atbalsta mērķis: Atbalsts aizsardzības apvienību darbības uzsākšanai, jo īpaši attiecībā uz vīna ražošanu ar aizsargātu cilmes vietas nosaukumu (doc un docg) saskaņā ar likumu 164/92

Attiecīgā(-ās) nozare(-es): Augstas kvalitātes vīnu ražošana (doc un docg)

Piešķīrējas iestādes nosaukums un adrese:

Tīmekļa vietne: www.regione.campania.it

Papildu informācija: Atbalsts ir saskaņā ar 10.—13. pantu Regulā (EK) Nr. 1/2004 attiecībā uz pasākumiem augstas kvalitātes lauksaimniecības produktu ražošanas un tirdzniecības veicināšanai

Atbalsta numurs: XA 17/2006

Dalībvalsts: Spānija

Reģions: Katalonija

Atbalsta shēmas nosaukums vai individuālā atbalsta saņēmēja uzņēmuma nosaukums: “Atbalsti apakšlīgumu slēgšanai saistībā ar pasākumiem jauninājumu ieviešanai”

Juridiskais pamats: Orden TRI/97/2006, de 28 de febrero, por la que se aprueban las bases reguladoras para la concesión de ayudas para la subcontratación de actividades de investigación, desarrollo e innovación (DOGC 4595 de 17.3.2006)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: 300 000 EUR

Atbalsta maksimālā intensitāte: 35 %

Īstenošanas datums: no 2006. gada 17. marta

Atbalsta shēmas vai individuālā atbalsta ilgums: līdz 2006. gada 31. decembrim

Atbalsta mērķis: Atbalsta mērķis ir veicināt to, lai mazie un vidējie uzņēmumi īstenotu novatoriskus projektus, ar novatorismu saprotot sistemātisku darbību kopumu, ko uzņēmums īsteno, lai iegūtu konkurētspējas priekšrocības, ieviešot organizatoriskus, formālus vai tehnoloģiskus jauninājumus uzņēmuma ražojumos un darbības metodēs. Konkrēti tas nozīmē darbību vai projektu kopumu, ko īsteno, lai atšķirtos no konkurentiem, meklējot jaunas organizatoriskas metodes, jaunas ražojumu funkcijas un pielietojumu vai jaunus veidus, kā uzņēmumā veicināt zināšanu apguvi un izmantošanu

Šajā nolūkā ar atbalsta vai garantijas palīdzību finansē apakšlīgumu slēgšanu ar ārējiem pakalpojumu sniedzējiem novatorisku projektu īstenošanai. Izmanto 14. pantu. Par attaisnotām izmaksām uzskata izmaksas apakšlīgumu slēgšanai, lai saņemtu neatkarīgu ekspertu konsultācijas par projekta īstenošanu

Attiecībā uz garantijām izmanto arī 7. pantu. Par attaisnotām izmaksām uzskata izdevumus tādu iekārtu, instrumentu un materiālu iegādei, kas pastāvīgi tiek izmantoti tikai pasākumiem jauninājumu ieviešanai

Attiecīgā(-ās) nozare(-es): Nozares, kas attiecas uz visu Līguma I pielikumā minēto produktu pārstrādi, izņemot zivsaimniecības un akvakultūras produktus, produktus, kas atbilst KN kodiem 4502, 4503 un 4504, un produktus, kas paredzēti piena un piena produktu atdarināšanai vai aizstāšanai

Piešķīrējas iestādes nosaukums un adrese: Centro de Desarrollo e Innovación Empresarial (CIDEM)

Tīmekļa vietne: http://www.cidem.com/cidem/cat/serveis/financament/ajuts/ajutsrdit.doc

Atbalsta numurs: XA 20/2006

Dalībvalsts: Francija

Reģions: Franškontē

Atbalsta shēmas nosaukums: Tehniskais atbalsts: eksperimenti un demonstrējumi atbilstīgi Interreg projektam “Ārstniecības un aromātisko augu lietojuma attīstīšana un veicināšana Francijā un Šveicē”(2. posms). 2005. gada programmas turpināšana (skatīt XA 17/05 un XA 39/05)

Juridiskais pamats:

— Article 14 du règlement (CE) no 1/2004 de la Commission;

— Décisions de la Commission du 16 novembre 2001 et du 8 décembre 2004 approuvant le programme d'initiative communautaire INTERREG III A entre la France et la Suisse, dans le cadre de la mise en œuvre du règlement (CE) no 1260/1999 du Conseil du 21 juin 1999 portant dispositions générales sur les fonds structurels;

— Décision de la commission permanente du Conseil régional du 13 mai 2005;

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

Saskaņā ar atbalsta shēmu plānotie gada izdevumi: 50 052 EUR

Atbalsta maksimālā intensitāte: 30 % “tehniskā atbalsta” un “saziņas” daļai

Īstenošanas datums: No dienas, kad no Eiropas Komisijas saņem apstiprinājumu par saņemšanu

Atbalsta shēmas ilgums: Vēlākais līdz 2006. gada 31. decembrim

Atbalsta mērķis: Atbalsts ir paredzēts šādiem pasākumiem saskaņā ar Regulas (EK) 1/2004 14. pantu (tehniskā palīdzība lauksaimniecības nozarē):

sadarbībā ar ārējiem konsultantiem formulēt demonstrējumu protokolu liellopu un aitu mastīta ārstēšanai ar aromterapijas un fitoterapijas palīdzību;

aromātisko un ārstniecības augu domestikācijas un selekcijas programma (sadarbībā ar ārējiem konsultantiem formulēt demonstrējumu protokolu audzēšanai, vietu izvēlei un audzēšanas demonstrējumiem, uzraudzībai un reģistrēšanai);

popularizēšana un saziņa (pasākumi, dokumentācijas centrs, informācijas kampaņa)

Mērķi:

Lauksaimniekiem un plašākai sabiedrībai piedāvāt zināšanas par aromātisko un ārstniecības augu produktiem un to pielietojumu lauksaimniecībā izmantojamo dzīvnieku patoloģiju ārstēšanā

Veicināt to, lai profesionāļu un amatieru praksē arvien lielāka uzmanība tiktu veltīta vides aizsardzībai (pētījumi un eksperimenti). Liellopu un aitu audzētavās veiktie eksperimenti sekmēs šo mērķu sasniegšanu un palīdzēs lauksaimniekiem uzzināt par dažādām augu izmantošanas iespējām veterinārajā medicīnā ganāmpulku ārstēšanā

Apkopot un atlasīt informācijas avotus un zinātību par augu audzēšanu, pārstrādi un izmantošanu pašu un komerciālai lietošanai. Šie informācijas avoti atvieglos demonstrējumus, eksperimentus un piemērošanu vietējiem apstākļiem. Projektā iegūto zināšanu un prasmju apkopošana to izplatīšanai profesionāļu vidū un plašākā sabiedrībā. Pārrobežu Juras kalnu masīva augu lietojuma attīstīšana, veicinot audzēšanu un vākšanu lielākā mērogā, kā arī vērtējot sociāli ekonomisko ietekmi. Samazināt audzēšanas un pārstrādes izmaksas, ieviešot tādas pārstrādes iekārtas, ar kurām vienlaikus var apstrādāt kultivētus augus, mežkopības blakusproduktus un nekultivētus augus

Rosināt tāda reģiona tēla radīšanu, kas ir viesmīlīgs, dabisks, kur ievieš jauninājumus un izmanto alternatīvas metodes; veicināt un priekšplānā izvirzīt masīva augu vietējo tradicionālo izmantojumu, atbalstīt vietējās un sadarbības partneru iniciatīvas šai jomā

Attiecīgā(-ās) nozare(-es): Franškontē lauksaimnieki, kurus interesē šī programma vai nu rūpniecisko un ārstniecības augu aspektā (nomenklatūras 12. nodaļa), vai dzīvo dzīvnieku aspektā (nomenklatūras 1. nodaļa)

Piešķīrējas iestādes nosaukums un adrese:

M. le Président du Conseil Régional de Franche-Comté Hôtel de région 4 Square Castan F-25031 Besançon Cedex

Tīmekļa vietne:

— www.cr-franche-comte.fr;

— www.interreg3afch.org/;

— www.cfppa-montmorot.fr/

Citi jautājumi: Programmas īstenošana ir uzticēta vietējai sabiedriskai lauksaimniecības mācību iestādei “Edgar Faure” Lonlesonjē — 614 avenue Edgar Faure — F-39570 Montmorot

Atbalsta numurs: XA 25/06

Dalībvalsts: Francija

Atbalsta shēmas nosaukums: Atbalsts lauksaimnieku aizstāšanai

Juridiskais pamats:

— Article 14.2 b) du règlement (CE) no 1/2004 de la Commission;

— Article 25 de la loi no 2006-11 du 5 janvier 2006 d'orientation agricole;

— Article 200 undecies du code général des impôts.

Saskaņā ar atbalsta shēmu plānotie gada izdevumi: Pasākuma fiskālā ietekme ir 51 miljons EUR gadā

Atbalsta maksimālā intensitāte: Nodokļu kredīts ir 50 % no dienas izmaksām lauksaimnieka aizstāšanai, nepārsniedzot 130 euro dienā, 14 dienas gadā un 910 euro atbalsta saņēmējam gadā.

Īstenošanas datums: No 2006. gada 1. janvāra

Atbalsta mērķis: Aizstāšana ir risinājums, kas ļauj lauksaimniekiem, kuru darbība pieprasa to ikdienas klātbūtni saimniecībā visa gada garumā, iegūt darba un dzīves ritmu līdzīgu ritmam citās ekonomikas nozarēs. Tomēr, izņemot gadījumus, kad šis pakalpojums ir apmaksāts (maternitāte, nelaimes gadījumi vai slimības, ko sedz privātās apdrošināšanas), tā izmaksas ir augstas. Tādēļ lauksaimniekiem piedāvā fiskālu pasākumu nodokļu kredīta veidā, lai iedrošinātu izmantot šos pakalpojumus

Attiecīgā(-ās) nozare(-es): Visas lauksaimniecības produktu ražošanas nozares. Pasākums attiecas uz visiem lauku saimniecību vai lauksaimniecības uzņēmumu vadītājiem, kas vada savu saimniecību individuāli vai kolektīvi. Pasākums ir paredzēts lauksaimniekiem, kuri galvenokārt veic darbības, kas pieprasa to ikdienas klātbūtni saimniecībā gada garumā

Piešķīrējas iestādes nosaukums un adrese:

Tīmekļa vietne: www.legifrance.gouv.fr rubrika “droit français”, “les autres textes législatifs et réglementaires”, meklēt “JO n o 5 texte n o 2”

Atbalsta numurs: XA 26-06

Dalībvalsts: Nīderlande

Reģions: Helderlande

Individuālā atbalsta saņēmēja uzņēmuma nosaukums: V.o.f. Cacao De Klomp

Juridiskais pamats: Aģentūra SenterNovem Helderlandes provinces vārdā īsteno subsīdiju shēmu Marktgericht Innoveren & Implementeren Gelderland II (SMI&IGII) (Uz tirgu orientēti jauninājumi un īstenošana, Helderlande II). Šīs shēmas mērķis ir atbalstīt mazos un vidējos uzņēmumus ar jauninājumiem tehnoloģiju, organizēšanas un tirgus attīstības jomā

Uzņēmumam V.O.F Cacao De Klomp ir piešķirts atbalsts atbilstīgi minētās subsīdiju shēmas 1.3.2.a. pantam, pamatojoties uz kuru subsīdiju var piešķirt par tādu darbību ārējām izmaksām, kas saistītas ar neatkarīgu ekspertu konsultācijām attiecībā uz jauninājumiem uzņēmumā

Regulas (EK) Nr. 1/2004 1. apsvērumā ir norādīts, ka ar Regulu (EK) Nr. 994/98 Komisija saskaņā ar Līguma 87. pantu ir pilnvarota paziņot, ka ar konkrētiem nosacījumiem atbalsts maziem un vidējiem uzņēmumiem ir saderīgs ar kopējo tirgu un uz to neattiecas Līguma 88. panta 3. punktā paredzētā paziņošanas prasība

Regulas (EK) Nr. 1/2004 14. pants attiecas uz tehnisko atbalstu lauksaimniecības nozarē. 14. panta 1. punktā ir norādīts, ka atbalsts ir saderīgs ar kopējo tirgu Līguma 87. panta 3. punkta c) apakšpunkta nozīmē un ir atbrīvots no Līguma 88. panta 3. punktā noteiktās paziņošanas prasības, ja to piešķir 2. punktā norādīto tehniskā atbalsta darbību attaisnoto izmaksu segšanai un tas atbilst 3., 4. un 5. punktā paredzētajiem nosacījumiem

14. panta 2. punkta c) apakšpunktā ir norādīts, ka atbalstu drīkst piešķirt, lai segtu šādas attaisnotās izmaksas: attiecībā uz konsultāciju pakalpojumiem — pakalpojumu maksas, kuras neveido nepārtrauktu vai periodisku darbību un neattiecas uz uzņēmuma parastām darbības izmaksām

Uzņēmumam piešķirtā individuālā atbalsta kopsumma: Atbalsta (subsīdijas) apjoms ir 15 040 EUR

Atbalsta maksimālā intensitāte: 14. panta 3. punktā ir norādīts, ka kopējā valsts atbalsta summa, ko piešķir saskaņā ar 2. punktu, katram saņēmējam nedrīkst pārsniegt 100 000 EUR trīs gadu laika posmā vai arī 50 % no attaisnotajām izmaksām. Lai aprēķinātu atbalsta summu, uzskata, ka atbalsta saņēmējs ir persona, kas saņem tehnisko atbalstu.

Turklāt minētajā atbalsta shēmā ir norādīts, ka maksimālā atbalsta summa nedrīkst pārsniegt 20 000 EUR

Šajā gadījumā minētie nosacījumi ir izpildīti

Īstenošanas datums: Subsīdiju piešķir pēc tam, kad ir saņemta Eiropas Komisijas vēstule attiecībā uz šo ziņojumu

Individuālā atbalsta ilgums: Atbalsts attiecas uz projekta īstenošanas termiņu no 2005. gada 13. septembra līdz 2006. gada 1. augustam

Atbalsta mērķis: Šajā gadījumā atbalsts, pamatojoties uz Regulas (EK) Nr. 1/2004 14. panta 2. punkta c) apakšpunktu, piešķirts uzņēmumam V.O.F. Cacao De Klomp par konsultāciju pakalpojumiem, kas orientēti uz procesu attīstību saistībā ar jaunu ražošanas līniju tā sauktās Japānas kvalitātes kakao masas ražošanai. Šo konsultāciju pakalpojumu mērķis ir kakao pupiņu kvalitātes paaugstināšana

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Gedeputeerde Staten van Gelderland Postbus 9090 6800GX Arnhem Nederland

Tīmekļa vietne: www.gelderland.nl/gelderlandbalie/provincialestukken